Entre os efectos negativos en a salut por causa d'un animal de companyía s'enumeran prencipalment as respuestas respiratorias y cutanias d'alerchias y asma. Unatro posible risgo ye l'ataque d'a especie que se tiene como animal de companyía (mosegadas, fizaduras, zarpazos, etc.). Tamién s'ha de parar cuenta en a medrana u fobia enta determinadas especies que tienen bellas personas. Amás, pueden adquirir-se quantas malotías por patochenos transmesos a traviés d'o contacto animal, como a malotía por esgarranyada de gato, infeccions estomacals, a ornitosis adquirida por o contacto con qualques especies d'aus y a salmonelosis.